TTK išklausė 2013 m. policijos įstaigų 

veiklos ir nusikalstamumo šalyje apžvalgą
2014 m. balandžio 10 d. pranešimas VIR

Teisės ir teisėtvarkos komitetas 2014 m. balandžio 9 d. posėdyje išklausė Policijos generalinio komisaro Sauliaus Skvernelio policijos įstaigų veiklos ir nusikalstamumo šalyje per 2013 metus apžvalgą.

Policijos generalinis komisaras Sauliaus Skvernelis, pabrėždamas, kad gyventojų pasitikėjimas yra vienas iš svarbiausių policijos veiklos vertinimo kriterijų, akcentavo, kad pagerėjo gyventojų nuomonė daugeliu klausimų, susijusių su viešojo saugumo būklės ir policijos veiklos vertinimu. Pažymėjo, kad ekonominės krizės laikotarpiu, gerokai sumažėjus policijos biudžetui ir 2013 metais planuojant asignavimus, patvirtintas didesnis 2014 metų policijos biudžetas.
Akcentuota, kad 2011 m. įgyvendinus ePolicija projektą, gyventojams buvo suteikta galimybė elektroninėmis priemonėmis pateikti pranešimus apie teisės pažeidimus, operatyviai gauti informaciją apie tai, kokių imtasi priemonių, o nuo 2013 m. spalio 1 d. policijos elektroninių paslaugų portale www.epolicija.lt fiziniai ir juridiniai asmenys gali pateikti prašymus dėl policijos išduodamų licencijų, leidimų ginklams, apsaugos darbuotojų pažymėjimų, kitų dokumentų, susijusių su ginklais, pirotechnikos priemonėmis, asmens ir turto sauga.

Seimo Teisės ir teisėtvarkos komitetas ir Policijos generalinis komisaras aptarė aktualias policijos veiklos problemas ir galimus jų sprendimo būdus, atkreipdami dėmesį, kad statutinių pareigūnų darbo užmokesčio sistema turi būti kuo skubiau reformuota.

